ΚΑΝΟΝΙΣΜΟΣ (ΕΚ) αριθ. 1645/98 ΤΗΣ ΕΠΙΤΡΟΠΗΣ της 27ης Ιουλίου 1998 για την αύξηση της διαθέσιμης δασμολογικής ποσόστωσης για εισαγωγή μπανανών, που προβλέπεται στο άρθρο 18 του κανονισμού (ΕΟΚ) αριθ. 404/93 του Συμβουλίου για το 1998 (Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 404/93 του Συμβουλίου, της 13ης Φεβρουαρίου 1993, για την κοινή οργάνωση της αγοράς στον τομέα της μπανάνας (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2), και ιδίως το άρθρο 18 παράγραφος 1 και το άρθρο 30,
Εκτιμώντας:
ότι το άρθρο 18 παράγραφος 1 του κανονισμού (ΕΟΚ) αριθ. 404/93 ορίζει ότι, σε περίπτωση που αυξάνεται η κοινοτική ζήτηση η οποία καθορίζεται επί τη βάσει του κατά πρόβλεψη υπολογισμού που προβλέπεται στο άρθρο 16, η διαθέσιμη δασμολογική ποσόστωση αυξάνεται αναλόγως 7
ότι, με τον κανονισμό (ΕΚ) αριθ. 1502/98 (3), η Επιτροπή έχει καταρτίσει τον κατά πρόβλεψη υπολογισμό της κοινοτικής παραγωγής και κατανάλωσης, της Κοινότητας καθώς επίσης και των εισαγωγών και εξαγωγών 7 ότι από τον υπολογισμό αυτό προκύπτει, ιδίως, αύξηση της κοινοτικής ζήτησης η οποία οφείλεται, ιδίως, στην προσχώρηρη στην Κοινότητα της Αυστρίας, της Φινλανδίας και της Σουηδίας 7
ότι, για να ικανοποιηθεί η ζήτηση της κατανάλωσης της κοινοτικής αγοράς πρέπει να αυξηθεί η ποσότητα της δασμολογικής ποσόστωσης για το 1998, συναρτήσει των στοιχείων των προβλέψεων του προαναφερθέντος υπολογισμού 7
ότι, στην απόφασή του της 26ης Νοεμβρίου 1996, στην υπόθεση C-68/95, το Ευρωπαϊκό Δικαστήριο αποφάνθηκε ότι «Το άρθρο 30 του κανονισμού (ΕΟΚ) αριθ. 404/93 εξουσιοδοτεί την Επιτροπή και, αναλόγως των περιστάσεων, την υποχρεώνει να ρυθμίζει κανονιστικώς τις περιπτώσεις υπερβολικής χαλεπότητας που οφείλονται στο γεγονός ότι ορισμένοι εισαγωγείς μπανάνας ΑΚΕ αντιμετωπίζουν δυσχέρειες που απειλούν την επιβίωσή τους, ενώ τους έχει χορηγηθεί εξαιρετικά χαμηλή ποσόστωση βάσει των ετών αναφοράς που πρέπει να ληφθούν υπόψη κατά το άρθρο 29 παράγραφος 2 του κανονισμού, αν οι δυσχέρειες αυτές είναι αλληλένδετες με τη μετάβαση από τα εθνικά συστήματα που ίσχυαν πριν από την έναρξη της ισχύος του κανονισμού προς την κοινή οργάνωση αγοράς και δεν οφείλονται στην έλλειψη επιμέλειας εκ μέρους των επιχειρηματιών αυτών» 7
ότι, μετά από αυτήν την απόφαση, ένας ορισμένος αριθμός επιχειρηματιών υπέβαλαν στην Επιτροπή αιτήσεις συμπληρωματικών επιχορηγήσεων, επικαλούμενοι περιπτώσεις υπερβολικής χαλεπότητας 7 ότι, για να καταστεί δυνατόν να δοθεί ευνοϊκή συνέχεια, εντός του 1998, στις αιτήσεις που κρίνονται δικαιολογημένες από την άποψη των γενικών αρχών στις οποίες αναφέρθηκε το Δικαστήριο, χρειάζεται να δημιουργηθεί ένα ειδικό αποθεματικό, εντός της δασμολογικής ποσόστωσης 7
ότι η επιτροπή διαχείρισης μπανανών δεν διατύπωσε γνώμη εντός της καθορισμένης από τον πρόεδρό της προθεσμίας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η δασμολογική ποσόστωση για εισαγωγή μπανανών τρίτων χωρών και μη παραδοσιακών χωρών ΑΚΕ, που προβλέπεται στα άρθρα 18 και 19 του κανονισμού (ΕΟΚ) αριθ. 404/93, ορίζεται σε 2 553 000 τόνους για το 1998.
Εντός αυτής της δασμολογικής ποσόστωσης, μια ποσότητα 16 500 τόνων κατ' ανώτατο όριο αποθεματοποιείται για να επιτραπεί η λήψη ειδικών μέτρων, κατ' εφαρμογή του άρθρου 30 του προαναφερομένου κανονισμού, αποσκοπώντας στην επίλυση των περιπτώσεων υπερβολικής χαλεπότητας που αντιμετωπίζουν ορισμένοι επιχειρηματίες, μετά από τη θέση σε ισχύ της κοινής οργάνωσης της αγοράς στον τομέα της μπανάνας. Η ποσότητα αυτή δεν λαμβάνεται υπόψη για την έκδοση πιστοποιητικών εισαγωγής για τους επιχειρηματίες των κατηγοριών Α, Β, και Γ, κατ' εφαρμογή του άρθρου 19 παράγραφοι 1 και 2 του ίδιου κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Ιουλίου 1998.